Zurmi

Zurmi  karamar hukuma ce dake a Jihar Zamfara, Arewa maso yamman Nijeriya.Zurmi tana daya daga cikin manya manyan kananan hukumomi dake da yawan fadin qasa a jihar baki daya, 

Karamar Hukumar tana da garuruwa da kauyuka da dama kamar Gurbin Bore, Kwashabawa, Birane, Mayasa, Tungar Fulani, Mashema, da Tubali. An kiyasta yawan al'ummar karamar hukumar Zurmi ya kai 258,731. Mafi yawan  mazauna yankin  'yan kabilar Hausa/Fulani ne. Ana amfani da harshen Hausa a karamar hukumar, kaso tis'in da biyar na mazauna yankin mabiya addinin musulunci ne. Fitattun alamomin karamar hukumar Zurmi sun hada da bankin Zurmi Microfinance Limited da Makarantar Sakandaren Larabci ta Gwamnati, Zurmi.Karamar Hukumar Zurmi tana da fadin kasa murabba'in kilomita 2,834 kuma tana da matsakaicin zafin jiki na digiri 34. Yankin yana da yawan zafi kuma yana da busasshiyar ƙasa.                                 

TATTALIN ARZIKI NA ZURMI
Noma wani muhimmin aiki ne na tattalin arziki a karamar hukumar Zurmi tare da kayayyaki iri-iri da ake nomawa a yankin. Ana kiwon dabbobi da dama irin su jakuna, rakuma, da raguna da kuma sayar da su a karamar hukumar. Sauran muhimman sana’o’in al’ummar karamar hukumar Zurmi sun hada da farauta, kasuwanci, da sana’ar fata.
Manazarta

Category:Kananan hukumomin jihar Zamfara